2016 yilda O‘zbekistonda avtomobillar ishlab chiqarish kamaydi

O‘zbekiston 2016 yilda yengil avtomobillar ishlab chiqarishni 2015 yil bilan taqqoslaganda 52,5 foizga kamaytirdi. Bu haqda Xalqaro avtomobil ishlab chiqaruvchilar tashkiloti (OICA) ma'lumotlari darak bermoqda.
OICA ma'lumotiga ko‘ra, O‘zbekistonda yengil avtomobillar ishlab chiqarish hajmi 2015 yildagi 185,4 mingdan 2016 yilda 88,15 mingga qadar tushgan.
O‘zbekiston MDH davlatlari ichida avtomobil ishlab chiqarish hajmi bo‘yicha Rossiyadan (2016 yilda 1,304 mln.) so‘ng ikkinchi o‘rinni egallaydi.